[{"text_idx": "#000000", "text": "Tom Davies \u2013 sefydlwr y Gymdeithas"}, {"text_idx": "#000001", "text": "Teyrnged i\u2019r diweddar Dr Denzil Davies"}, {"text_idx": "#000003", "text": "Er mai gyda Dinbych a Thalwrn y cysylltir ei enw gan amlaf, brodor o Benmachno oedd Dafydd Alun. Yn llencyn ifanc, mudodd y teulu i Landegai. Cafodd ei addysg yn Ysgol Dyffryn Ogwen, Bethesda, ac yn o\u0302l pob so\u0302n, oherwydd ei lwyddiant ysgubol yng nghanlyniadau ei arholiadau terfynol, cafodd ei gyd-ddisgyblion ddiwrnod annisgwyl o wyliau i ddathlu ei lwyddiant!"}, {"text_idx": "#000004", "text": "Oddi yno, aeth am gyfnod i weithio o fewn y diwydiant atomig yn Windscale (Sellafield bellach), ac yn ystod y cyfnod yma fe benderfynodd newid byd a chychwyn ar yrfa Feddygol. Fe fu\u2019n fyfyriwr ym Mhrifysgol Lerpwl, lle bu raddio gyda MBChB. Wedi cyfnod o weithio mewn sawl man, megis Ysbyty Maudsley Llundain, ac wedi ennill sawl gradd, MD, DPM, MRCPsych a FRCPsych, yn 1964 dychwelodd i Gymru, gan ddechrau ar ei swydd fel Seiciatrydd Ymgynghorol yn gyfrifol am Ysbyty Gogledd Cymru, Dinbych. Bu yno tan i\u2019r Ysbyty gau yn 1995, gan oruchwylio newidiadau mawr yng ngofal iechyd meddwl."}, {"text_idx": "#000005", "text": "Yn ystod ei gyfnod yn Ninbych, ymddiddorodd Dafydd Alun mewn afiechydon caethdra alcohol a chyffuriau. O ganlyniad, agorodd sawl uned arbennigol o fewn y gwasanaeth iechyd, ac yn 1976 roedd yn un o sefydlwyr Uned Hafan Wen yn Wrecsam yn ogystal a\u0302\u2019r mudiad CAIS, mudiad y bu\u2019n gadeirydd arno am flynyddoedd lawer wedyn."}, {"text_idx": "#000006", "text": "Yn ddiweddarach yn ei yrfa, datblygodd ddiddordeb yn y cyflwr PTSD o fewn milwyr a ddychwelodd o Ryfel y Gwlff, ac yn 1992 fe sefydlodd undeb pwrpasol i\u2019w trin, Uned Ty\u0302 Gwyn yn Llandudno. Daeth yn arbennigwr ar y cyflwr, ac o ganlyniad, treuliodd gyfnod yn gweithio i drin milwyr ar ran y Weinyddiaeth Amddiffyn. Trwy gydol ei waith yn y maes, credir iddo drin oddeutu 2,000 o gyn filwyr a oedd yn dioddef o\u2019r cyflwr."}, {"text_idx": "#000007", "text": "Er iddo ymddeol o\u2019r gwasanaeth iechyd, parhaodd i weithio fel seiciatrydd tan yn ddiweddar iawn, ac roedd wedi ail-ddilysu a\u0302\u2019r GMC llynedd \u2013 a digon tebyg ei fod yn un o\u2019r meddygon hynaf ar y gofrestr feddygol a oedd yn dal i weithio."}, {"text_idx": "#000008", "text": "Roedd yn aelod blaenllaw o\u2019r Gymdeithas Feddygol, ac yn bresennol yn y cyfarfod cyntaf yng Ngwesty Plas Maenan, Llanrwst yn 1975 (ac mae lluniau ohono ef a\u2019i blant y tu allan i\u2019r gwesty i\u2019w canfod ar adran hanes y wefan hon). Ymhyfrydodd yn mynychu\u2019r cynadleddau, gan fynychu mor ddiweddar a\u0302 2018 yng Ngwesty\u2019r St Georges yn Llandudno. Bu\u2019n ymgeisydd dros Blaid Cymru yn etholaeth Sir Ddinbych yn etholiad 1959 ac 1964, ac yn ddiweddarach, cafodd ei Urddo i\u2019r Wisg Wen er anrhydedd gan Orsedd Beirdd yr Eisteddfod."}, {"text_idx": "#000009", "text": "Yn ei amser hamdden, roedd yn hoff o hedfan awyrennau, ac roedd weithiau yn hedfan i gynnal ei glinigau! Cafodd sawl damwain awyren, ond llwyddodd i ddianc yn ddianaf bob tro!"}, {"text_idx": "#000010", "text": "Bydd colled enbyd ar ei o\u0302l, gan ei gleifion, a ganddo ninnau yn y Gymdeithas Feddygol."}, {"text_idx": "#000011", "text": "Hunodd yn dawel ar o\u0302l cyfnod byr o waeledd, yng nghwmni ei blant yn Rhianfa, Talwrn ar Fai\u2019r 6ed. Mae\u2019n gadael 5 o blant, Dwynwen, Dyfrig, Deiniol, Derfel a Non yn ogystal a\u0302 7 o wyrion."}, {"text_idx": "#000012", "text": "Teyrnged i Dr Tom Davies"}, {"text_idx": "#000014", "text": "Colli un o sefydlwyr y gymdeithas"}, {"text_idx": "#000015", "text": "Gyda mawr dristwch y cyhoeddwn am farwolaeth Dr Tom Davies, un o sefydlwyr y Gymdeithas Feddygol. Er nad yr oeddem wedi ei weld ers rhai blynyddoedd yn y Gynhadledd roeddem yn cadw mewn cysylltiad ac roedd yn parhau i fod yn aelod uchel ei barch."}, {"text_idx": "#000018", "text": "Archebu ir Gynhadledd ar gael!"}, {"text_idx": "#000019", "text": "Rydym yn falch o gyhoeddi y gallwch bellach archebu lle yng nghynhadledd flynyddol y Gymdeithas Feddygol."}, {"text_idx": "#000021", "text": "Os y cyfeiriwch gyfaill sy\u2019n ymuno\u2019n llawn (fel meddyg) fe gewch docyn werth \u00a315 i\u2019w ddefnyddio tuag at go\u0302st mynychu\u2019r gynhadledd! Cliciwch yma i gyfeirio rhywun."}, {"text_idx": "#000023", "text": "Trefn Cynhadledd 2018 wedi ei gyhoeddi"}, {"text_idx": "#000024", "text": "Rydym yn falch o gyhoeddi bod trefn Cynhadledd Llandudno 2018 ar gael. Bydd dewis eang o bynciau drwy gydol y ddau ddiwrnod wedi anelu at feddygon o bob maes. Yn ogystal bydd cyfle i fyfyrwyr a meddygon iau gyflwyno posteri a chyflwyniadau."}, {"text_idx": "#000027", "text": "Wedi llwyddiant gwych y llynedd mae Dr Dylan Parry eto eleni yn trefnu sesiwn i godi ymwybyddiaeth am yrfa fel meddyg teulu. Wedi ei anelu at ddisgyblion ysgol, y no\u0302d yw i annog disgyblion i gysidro gyrfa yn y maes."}, {"text_idx": "#000028", "text": "Bydd cyflwyniadau am y cyfleon sydd ar gael fel meddyg teulu, yn ogystal a sesiwn yn trafod dilemas moesol y gallai meddyg teulu ddod ar ei draws a phwysigrwydd cyfathrebu safonol."}, {"text_idx": "#000029", "text": "Yn ogystal bydd cyflwyniadau am sud i wneud ymgais lwyddianus i ysgol feddygol. Fe drafodir y ddatganiad bersonol, y cyfweliadau, a sud y gall sgiliau sydd eisioes gan ddisgyblion drosglwyddo i yrfa feddygol. I gael blas ar fywyd fel myfyriwr feddygol, bydd sgwrs gan fyfyrwyr sydd wrthi\u2019n astudio ar y funud."}, {"text_idx": "#000031", "text": "Erthygl am ddyfodol meddygon teulu"}, {"text_idx": "#000032", "text": "Wythnos yma cyhoeddwyd erthygl gan Gwion Jones am ei swydd fel meddyg teulu sy\u2019n gweithio i fwrdd iechyd, ac os y gallai swyddi tebyg fod o gymorth gyda\u2019r argyfwng meddygon teulu yng Nghymru."}, {"text_idx": "#000034", "text": "Gohebiaeth gan Juncker yn y Gymraeg"}, {"text_idx": "#000037", "text": "i'n diweddaru os yw eich manylion cyswllt wedi newid."}, {"text_idx": "#000041", "text": "Ydy\u2019r manylion sydd gennym amdanoch yn gywir?"}, {"text_idx": "#000042", "text": "Yn y Gymdeithas Feddygol rydym yn cymeryd eich preifatrwydd o ddifrif, a fe ddefnyddiwn eich gwybodaeth bersonol er mwyn gweinyddu a chysylltu gyda chwi gyda\u2019ch caniatad yn unig."}, {"text_idx": "#000044", "text": "Ni fyddwn byth yn rhannu eich gwybodaeth gyda eraill."}]